**Kevin Shattenkirk** (s. 29. tammikuuta 1989 New Rochelle, New York, Yhdysvallat) on yhdysvaltalainen jääkiekkopuolustaja, joka edustaa NHL-joukkue Boston Bruinsia.

Ura
---

### Seuraura

Shattenkirk aloitti jääkiekon New Jersey Devilsin junioreissa. Hän pelasi kauden 2005–2006 Brunswickin koulun joukkueessa. Shattenkirk vietti vuodet 2005–2007 Yhdysvaltain maajoukkueen kehitysohjelman mukana. Kaudella 2005–2006 hän oli Yhdysvaltojen alle 18-vuotiaiden maajoukkueen toiseksi paras pistemies pudotuspeleissä tehoilla 3+7=10. Kaudella 2006–2007 Shattenkirk toimi USDP:ssä Yhdysvaltojen kapteenina ja oli joukkueen tehokkain puolustaja tehoilla 8+19=27. Colorado Avalanche varasi hänet ensimmäisellä kierroksella 14. pelaajana vuoden 2007 NHL:n varaustilaisuudessa..

Vuodet 2007–2010 Shattenkirk kävi Bostonin yliopistoa. Kaudella 2007–2008 hän oli tehoilla 4+17=21 joukkueen tehokkain puolustaja Matt Gilroyn kanssa. Kaudella 2008–2009 Shattenkirk voitti NCAA:n mestaruuden, Hockey Eastin mestaruuden ja valittiin Hockey Eastin toiseen tähdistökentälliseen, toiseen All-American Teamiin ja New Englandin I-divisioonan tähdistökentälliseen. Hän oli syöttäjä ratkaisevassa mestaruusottelussa Colby Cohenin tekemään voittomaaliin. Kaudella 2009–2010 Shattenkirk toimi joukkueen kapteenina ja oli jälleen joukkueen tehokkain puolustaja tehoilla 7+22=29. Huhtikuussa 2010 hän teki kolmivuotisen tulokassopimuksen Colorado Avalanchen kanssa ja pelasi loppukauden sen farmissa Lake Erie Monstersissa.

Marraskuussa 2010 Colorado kutsui Shattenkirkin AHL:stä ja hän teki NHL-debyyttinsä Vancouver Canucksia vastaan 4. marraskuuta 2011. Shattenkirk vakiinnutti nopeasti paikkansa Avalanchessa, kun hän teki marras–joulukuun aikana pisteen yhdeksässä perättäisessä pelissä. Hän ei pelannut kuitenkaan kautta loppuun Avalanchessa, sillä hänet kaupattiin St. Louis Bluesiin helmikuussa 2011. Bluesiin menivät Shattenkirk, Chris Stewart ja kaksi varausoikeutta, kun Avalanche sai kaupassa Erik Johnsonin, Jay McClementin ja kaksi varausoikeutta. Shattenkirk teki Bluesissa loppukauden ajan 25 ottelussa 16 pistettä ja kokonaisuudessaan 43 tehopistettä.

1.7.2017 Shattenkirk ja New York Rangers solmivat nelivuotisen sopimuksen, jonka arvo on 6,9 miljoonaa dollaria kaudessa. Kaksi vuotta myöhemmin heinäkuussa 2019 sopimus ostettiin ulos.

Rangersin ostettua sopimuksen ulos Shattenkirk teki vapaana agenttina Tampa Bay Lightningin kanssa yhden vuoden ja 1,75 miljoonan dollarin sopimuksen.

Lokakuussa 2020 Shattenkirk teki vapaana agenttina Anaheim Ducksin kanssa kolmevuotisen sopimuksen, jonka cap hit on 3,9 miljoonaa dollaria.

Heinäkuussa 2023 Shattenkirk teki Boston Bruinsin kanssa yksivuotisen ja 1,05 miljoonan dollarin arvoisen sopimuksen.

### Maajoukkueura

Shattenkirk edusti Yhdysvaltoja alle 18-vuotiaiden kilpailuissa vuonna 2007 ja oli voittamassa hopeaa tullen valituksi turnauksen tähdistökentälliseen ja parhaaksi puolustajaksi. Hän toimi joukkueen varakapteenina vuoden 2009 nuorten MM-kilpailuissa. Shattenkirk pelasi ensimmäiset miesten MM-kilpailut vuonna 2011 tehden seitsemässä ottelussa kolme (1+2) tehopistettä. Hän pelasi Yhdysvaltain joukkueessa myös Sotšin olympialaisissa 2014 tehden turnauksessa kolme syöttöpistettä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | US NTDP | NAHL | 28 | 6 | 9 | 15 | 17 | – | – | – | – | – |
| 2006–2007 | US NTDP | NAHL | 14 | 5 | 8 | 13 | 26 | – | – | – | – | – |
| 2007–2008 | Boston Univ. | NCAA | 40 | 4 | 17 | 21 | 38 | – | – | – | – | – |
| 2008–2009 | Boston Univ. | NCAA | 43 | 7 | 21 | 28 | 40 | – | – | – | – | – | Kakkostähdistö |  |  |  |  |  | JMM | 6 | 1 | 8 | 9 | 4 |
| 2009–2010 | Boston Univ. | NCAA | 38 | 7 | 22 | 29 | 38 | – | – | – | – | – |
|  | Lake Erie Monsters | AHL | 3 | 0 | 2 | 2 | 0 | – | – | – | – | – |
| 2010–2011 | Lake Erie Monsters | AHL | 10 | 0 | 0 | 0 | 10 | – | – | – | – | – |  |  |  |  |  |  | MM | 7 | 1 | 2 | 3 | 6 |
|  | Colorado Avalanche | NHL | 46 | 7 | 19 | 26 | 20 | – | – | – | – | – |
|  | St. Louis Blues | NHL | 26 | 2 | 15 | 17 | 16 | – | – | – | – | – |
| 2011–2012 | St. Louis Blues | NHL | 81 | 9 | 34 | 43 | 60 | 9 | 1 | 1 | 2 | 6 |
| 2012–2013 | TPS | SM-liiga | 12 | 2 | 4 | 6 | 22 | – | – | – | – | – |
|  | St. Louis Blues | NHL | 48 | 5 | 18 | 23 | 20 | 6 | 0 | 2 | 2 | 6 |
| 2013–2014 | St. Louis Blues | NHL | 81 | 10 | 35 | 45 | 38 | 6 | 1 | 4 | 5 | 2 |  |  |  |  |  |  | OK | 6 | 0 | 3 | 3 | 0 |
| 2014–2015 | St. Louis Blues | NHL | 56 | 8 | 36 | 44 | 52 | 6 | 0 | 8 | 8 | 2 |
| 2015–2016 | St. Louis Blues | NHL | 72 | 14 | 30 | 44 | 51 | 20 | 2 | 9 | 11 | 19 |
| 2016–2017 | St. Louis Blues | NHL | 61 | 11 | 31 | 42 | 37 | – | – | – | – | – |
|  | Washington Capitals | NHL | 19 | 2 | 12 | 14 | 10 | 13 | 1 | 5 | 6 | 6 |
| 2017–2018 | New York Rangers | NHL | 46 | 5 | 18 | 23 | 44 | – | – | – | – | – |
| 2018–2019 | New York Rangers | NHL | 73 | 2 | 26 | 28 | 20 | – | – | – | – | – |
| 2019–2020 | Tampa Bay Lightning | NHL | 70 | 8 | 26 | 34 | 22 | 25 | 3 | 10 | 13 | 6 | Stanley Cup |
| 2020–2021 | Anaheim Ducks | NHL | 55 | 2 | 13 | 15 | 28 | – | – | – | – | – |
| 2021–2022 | Anaheim Ducks | NHL | 82 | 8 | 27 | 35 | 36 | – | – | – | – | – |
| 2022–2023 | Anaheim Ducks | NHL | 75 | 4 | 23 | 27 | 56 | – | – | – | – | – |
| 13 kautta | yhteensä | NHL | 891 | 97 | 363 | 460 | 526 | 85 | 8 | 39 | 47 | 47 |

Lähteet
-------

* Kevin Shattenkirk The Internet Hockey Databasessa (englanniksi)
* Kevin Shattenkirk Jatkoaika.comissa (Internet Archive)

### Viitteet

1. 1 2  Kevin Shattenkirk *Elite Prospects*. Everysport Media Group AB.  (englanniksi)
2. ↑  Colby Cohen just did his job  12.4.2009. bostonherald.com. Viitattu 23.5.2009.
3. ↑  What's On Tap...A New Generation  6.4.2010. Lake Erie Monsters.  Arkistoitu 19.12.2010. Viitattu 12.12.2010. (englanniksi)
4. ↑  Dater, Adrian: Avalanche's Shattenkirk set for NHL debut tonight vs. Canucks  4.11.2010. The Denver Post. Viitattu 12.12.2010. (englanniksi)
5. ↑  Kreiser, John:  *NHL.com*.  19.2.2011. National Hockey League. Viitattu 21.2.2011. (englanniksi)
6. ↑
7. ↑
8. ↑

Aiheesta muualla
----------------

* Kevin Shattenkirk *Elite Prospects*. Everysport Media Group AB.  (englanniksi)